Ülemaailmne teraviljahindade tõus toob Eestis paljudele toodetele senisest kõrgemad hinnad, kuid Eesti teraviljakasvatajad sellest massiliselt ei võida. "Praegu käivad alles läbirääkimised uue hinna kujunemise ümber. Selge on see, et hinnad muutuvad," teatas Fazer Eesti ASi juhatuse esimees Kristjan Kongo ausalt ning lisas, et see hinnatõus puudutab ka leiva ja saia hinda. Tema sõnul jääb hinnatõus  kindlasti sellesse aastasse ja toimub enne oktoobrit. Kongo rääkis, et võrreldes leiva-saia hinda praegu ja aasta tagasi, on näha, et hind on aastatagusega võrreldes 20% odavam. "Samas on energia ja muud kulud vahepeal tõusnud, nii et vajadus hinna korrigeerimiseks on igal juhul. See, mis toimub teravilja hinnaga, annab selleks veel omakorda tõuke," selgitas Fazeri juht.